Penninn-Eymundsson vísaði fulltrúa verðlagseftirlitsins út úr verslun sinni í Austurstræti . mbl.is / Hari Í nýrri verðkönnun verðlagseftirlits ASÍ á jólabókum var Bónus oftast með lægsta verðið , í 62 tilvikum af 77 bókum sem verðkönnunin tók til . Penninn.is var oftast með hæsta verðið , eða í 52 tilvikum . Könnunin var gerð 10. desember en samkvæmt tilkynningu ASÍ var verð á bókum hjá Máli og menningu og Heimkaupum einungis 10 krónum lægra en hjá Pennanum , sem var oftast með hæsta verðið . Oftast var verðmunur á hæsta og lægsta verði 40 til 60% , eða um 1.500 til 2.500 krónur . Penninn-Eymundsson vísaði verðlagseftirlitinu út Penninn-Eymundsson vísaði fulltrúa verðlagseftirlitsins út úr verslun sinni í Austurstræti og neitaði þátttöku . Var verðið því kannað á penninn.is sem er netverslun Pennans-Eymundssonar , að því er fram kemur í tilkynningu ASÍ . Bónus var oftast með lægsta verðið í könnuninni , í 61 tilviki af 77 en í öðrum tilfellum dreifðist lægsta verð á Hagkaup , Nettó , Nettó.is og Forlagið . Mestur var verðmunurinn á bókinni Fótboltaspurningar eftir Bjarna Þór og Guðjón Inga eða 160% . Lægst var verðið hjá Bónus , 998 kr. en hæst hjá Heimkaup.is , 2.590 kr. sem gerir 1.592 kr. verðmun . Í krónum talið var mestur verðmunur á bókinni Síldarárin 1867 - 1969 eftir Pál Baldvin Baldvinsson , 5.992 kr. eða 54% .